|  |  |
| --- | --- |
| Naziv obveznika: | **GRAD OROSLAVJE** |
| Sjedište obveznika: | Oroslavje |
| Adresa obveznika: | Oro trg 1 |
| **OIB:** | **86505626714** |
| Broj RKP-a | 28549 |
| Matični broj: | 2581442 |
| Razina: | 22 |
| Šifra djelatnosti: | 8411 |
| Šifra grada | 311 |
| Šifra županije:  | 002 |
| e-pošta: | grad@oroslavje.hr |
| BILJEŠKE UZ FINANCIJSKE IZVJEŠTAJE |
| **Za razdoblje od 01. siječnja do 30.09. 2023. godine** |

 Financijski izvještaj za razdoblje 01.01.-30.09.2023. godine, razina 22, sastavljen je temeljem Pravilnika o financijskom izvještavanju u proračunskom računovodstvu (Narodne novine 37/22), Pravilnika o proračunskom računovodstvu i računskom planu (Narodne novine 124/14, 115/15, 87/16, 3/18, 126/19 i 10//20) te Okružnice Ministarstva financija o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 30. rujna 2023, od 06.10.2023. (KLASA: 400-02/23-01/27 URBROJ: 513-05-03-23-3).

Razina 22 izvještaja znači da pored rashoda Jedinstvenog upravnog odjela izvještaj sadrži zajednički rashod iskazan **na kontu 367** za proračunske korisnike – ustanove koji su financirane iz proračuna Grada (Dječji vrtić „Cvrkutić“, Gradska knjižnica, Otvoreno učilište).

Sastoji se od obrazaca: PR-RAS i OBVEZE, te Bilješki.

 Predaju se Ministarstvu financija putem nove aplikacije Financijsko izvještavanje u sustavu proračuna i Registar proračunskih i izvanproračunskih korisnika te se objavljuju i na internetskim stranicama Grada Oroslavje: <https://oroslavje.hr/proracun-grada/>

 Proračun Grada za 2023. godinu usvojen je na 23. sjednici Gradskog vijeća dana 30.12.2022. godine, a Prve izmjene proračuna dana 01.02.2023. godine na 24. sjednici Gradskog vijeća.

**I Obrazac PR-RAS**

***Ukupni prihodi i primici* u izvještajnom razdoblju od 01.01. do 30.09.2023. godine ostvareni su u iznosu od 2.825.947,90 eura** na razini izvršenja u odnosu na isto razdoblje prošle godine (povećanje za 0,5%) iz razloga što je što je u 2022. godini realizirano 80% namjenskog dugoročnog kredita (u iznosu od 579.151,33 eura).

**Ostvareno je 2.694.221,05 eura prihoda poslovanja**, što je u odnosu na prethodnu godinu povećanje od 22,8%. **Od prodaje nefinancijske imovine ostvareno je 2.599,81** **eura**, smanjenje u odnosu na prošlu godinu za 66%

**Od financijske imovine i zaduživanja ostvareno je 129.127,04 eura** (preostali dio namjenskog kredita iz 2021.godine).

**PRIHODI POSLOVANJA 6**

**611 Porez i prirez na dohodak** – u odnosu na isto razdoblje prošle godine uvećani su za 34,5% što je posljedica oporavka gospodarstva nakon pandemije te povećanja plaća.

**613 Porezi na imovinu**– u odnosu na isto razdoblje prošle godine smanjeni su za 49,10%, a razlog je znatno smanjenje poreza na promet nekretnina koji je u izvještajnom razdoblju ostvaren u iznosu od 105.776,86 eura (a prošle godine u iznosu od 208.198,16 eura) i porez na kuće za odmor u iznosu od 1.790,84 eura (potraživanja iz 2022. godine), iz razloga što razrez istog ide u posljednjem kvartalu ove godine.

**614 – Porezi na robu i usluge –** naplaćeno je više prihoda od poreza na potrošnju za 43,8% u odnosu na isto razdoblje prethodne godine iz razloga što je održano i više Manifestacija u gradu.

**633 –** **Pomoći proračunu iz drugih proračuna –** ostvareno je 24.966,10 eura pomoći, odnosi se na tekuću pomoć iz županijskog proračuna za sanaciju šteta.

**638 –** **Pomoći temeljem prijenosa EU sredstava –** ostvareno je 120.986,04 eura pomoći, odnosi se na kapitalnu pomoć za izgradnju Biciklističke staze Zabok-Oroslavje u iznosu od 119.620,15 eura i 1.356,27 za nabavu računalne opreme.

**641 –** **Prihodi od financijske imovine –** ostvareno je 6.866,65 eura prihoda od kamate na depozite po viđenju.

Prošle godine ostvareno je samo 199,91 eura, a razlog povećanja je oročavanje sredstava.

**642 – Prihodi od nefinancijske imovine –** u izvještajnom razdoblju ostvareno je 35.889,16 eura ili 6,7% smanjenja u odnosu na isto razdoblje prethodne godine.

Odnose na prihode od Koncesije za odvoz komunalnog otpada, prihode od zakupa poslovnih objekata, prihoda od zakupa poljoprivrednog zemljišta, prihoda od iznajmljivanja društvenih domova, prihoda od spomeničke rente i Naknade za nezakonito izgrađene građevine ( koja je u usporedbi sa proteklom godinom naplaćena u manjem iznosu, a razlog tome je izdan manji broj rješenja u postupku legalizacije.)

**651 – upravne i administrativne pristojbe –** povećanje za 16,7% u odnosu na proteklu godinu. Odnosi se na prihode od korištenja javnih gradskih površina i turističke pristojbe čije ostvarenje ovisi o broju turista prijavljenih u smještajnim objektima.

**652 – Prihodi po posebnim propisima** –u odnosu na prethodnu godinu ostvareno smanjenje za 45,5%.

Strukturu ovih prihoda čine prihodi od vodnog doprinosa i prihodi od sufinanciranja komunalnih troškova.

**653 – Komunalni doprinosi i naknade -** ostvareno je 14,4% manje u usporedbi sa istim razdobljem prethodne godine .

 Odnose se na prihodi od komunalnog doprinosa (koji su u odnosu na izvještajno razdoblje prošle godine manji za 44%), komunalne naknade za stambeni prostor, komunalne naknade za poslovni prostor, naknada za groblje (godišnja naknada) te prihoda od ukopa i rezervacija grobnih mjesta.

**663 –** **Donacije od fizičkih osoba –** donacija za kulturne manifestacije.

**683 –** **Ostali prihodi –** (povrat troškova i prihodi od ovrha), povećanje za 117,2%.

**PRIHODI OD PRODAJE NEFINACIJSKE IMOVINE 7**

**721 - Prihodi od prodaje proizvedene dugotrajne imovine** –realizirano je 2.599,81 eura , odnosi se na sredstva od prodaje stanova na kojima postoji stanarsko pravo.

**PRIMICI OD FINACIJSKE IMOVINE 8**

**844 – Primljeni krediti od tuzemnih kreditnih institucija Izvan javnog sektora** – u izvještajnom razdoblju realizirana su sredstva u iznosu od 129.127,04 eura.

Odnosi se na dugoročni kredit koji je bio planiran u Proračuna grada za 2021. godinu u iznosu od 7.000.000,00 kuna. Kako smo dana 30.12.2021. godine od Ministarstva financija primili Odluku o davanju suglasnosti za zaduženje kod Privredne banke realizacija kredita uslijedila je u 2022. godini kada je i sklopljen Ugovor o dugoročnom kreditu s Privrednom bankom (dana 04.01.2022. godine). Rok realizaciji je do 30.06.2023. godine.

Kredit u iznosu od 7.000.000 kuna odobren je za financiranje Projekata: izgradnja biciklističke staze, uređenje Doma kulture, izgradnja zgrade za sport i rekreaciju, rekonstrukciju Dječjeg vrtića, izgradnju cesta, nogostupa i parkirališta te dodatna ulaganja i asfaltiranje cesta u naseljima. Do 31.12.2022. godine većina kredita je iskorištena te je u 2023. godini ostala realizacija za izgradnju zgrade za sport i rekreaciju te za izgradnju nogostupa.

Kredit će se otplatiti u 60 mjesečnih rata od kojih prva dospijeva 31.07.2024. godine (zadnja 30.06.2029. godine). Na iskorišteni kredit, počevši od prvog dana korištenja kredita obračunava se redovna kamata u visini od 0,9% godišnje, fiksna.

***Ukupni rashodi i izdaci poslovanja* ostvareni su u iznosu od 2.112.678,56 eura, a kad oduzmemo dio koji se odnosi na Proračunske korisnike grada – konto 367 (Gradska knjižnica, Dječji vrtić Cvrkutić Otvoreno učilište) u iznosu od 415.463,46 eura, visina rashoda i izdataka Grada iznosi 1.697.215,10 eura kako slijedi:**

**RASHODI POSLOVANJA 3**

**311- Plaće za redovan rad** - u odnosu na isto razdoblje prethodne godine povećanje za 41%.

Odnosi se na plaće gradonačelnika, plaća za redovni rad 12 zaposlenih, te 1 zaposlenog na određeno vrijeme – Javni radovi .

(Povećanje je iz razloga što je početkom 2022. godine uz gradonačelnika u upravnom odjelu bilo zaposleno 3 službenika i 2 zaposlena u vlastitom pogonu grada, a krajem izvještajnog razdoblja 30.09.2022. uz gradonačelnika 5 službenika, čistačica i 5 zaposlenika vlastitog pogona.)

**312- Ostali rashodi za zaposlene –** smanjeni su za isto razdoblje prošle godine za 12,5%. U rashode ulaze naknade za topli obrok, isplata Uskrsnice te isplata regresa.

 **313- Doprinosi na plaće** – u odnosu na isto razdoblje prethodne godine isplaćeno je 32,10% više (povećanje broja zaposlenih) odnosi se na obavezno zdravstveno osiguranje.

**321 – Naknade troškova zaposlenima** –povećane su za isto razdoblje prošle godine za 38%, a rashodi se odnose na naknade za prijevoz na posao i s posla , naknade za službeni put i stručno usavršavanje zaposlenika, tečajeve i stručne ispite.

**322 – Rashodi za materijal i energiju –** na razini rashoda prošle godine (99,2%) (odnosi se na uredski materijal, energiju, sitni inventar, radnu odjeću i materijal za tekuće održavanje poslovnih prostorija, opreme i strojeva.)

**323 – Rashodi za usluge** –na razini rashoda istog razdoblja 2022. (96,7%) Odnosi se na usluge redovnog poslovanja te tekućeg održavanja nerazvrstanih cesta, zgrada te opreme i prijevoznih sredstava.

**329- Ostali nespomenuti rashodi poslovanja –** povećane su za isto razdoblje prošle godine za 56,3%, a odnose se na premije osiguranja, na reprezentaciju te naknade za korištenje odlagališta otpada .

**342- Kamate za primljene kredite i zajmove** – izvršeno je ukupno 6.348,34 eura. Odnose se na plaćanja po financijskom leasingu za traktor i gospodarska vozila, a povećanje se odnosi na kamate za otplatu po dugoročnom kreditu (na iskorišteni kredit Privredne banke, počevši od prvog dana korištenja kredita obračunava se redovna kamata u visini od 0,9% godišnje, fiksna)

**343- Ostali financijski rashodi** –U usporedbi sa 2022. godinom ova vrsta rashoda manja je za 52,70% iz razloga što nema troškova za kamate po pool kreditu budući je račun grada pozitivan, a rashodi se odnose na usluge banaka i platnog prometa.

**352 – Subvencije** –realizirano je 9.058,47 eura, na razini troškova prethodnog razdoblja. U izvještajnom razdoblju isplaćene su subvencije poljoprivrednicima za osjemenjivanje domaćih životinja i subvencioniranje kamata za odobrene kredite malim i srednjim poduzetnicima.

**363- Pomoći proračunskim korisnicima drugih proračuna -** Odnosi se na tekuću pomoć Općini Gornja Stubica, temeljem zajedničkog organiziranja obavljanja poslova poljoprivrednog redara, za plaću, troškove prijevoza na posao i s posla te druga materijalna prava.

**366- Pomoći proračunskim korisnicima drugih proračuna -** u izvještajnom razdoblju realizirano je 84.407,33 eura, u usporedbi sa 2022. godinom u istom izvještajnom razdoblju, rashodi su veći za 42%. Odnosi se na isplate za JVP Gradu Zaboku, isplate drugim Dječjim vrtićima za sufinanciranje troškova vrtića, isplate Osnovnoj školi po zahtjevima za financiranje redovite djelatnosti i po ugovorima za sufinanciranje po Programu produženog boravka u školi i financiranje pomoćnice u nastavi.

**367 – Prijenosi proračunskim korisnicima iz nadležnog proračuna za financiranje redovne djelatnosti -** u usporedbi sa 2022. godinom u istom izvještajnom razdoblju, rashodi su manji za 26,2%.

 (prošle godine izvršen je prijenos sredstava DV u iznosu od 1.500.000 kuna za rekonstrukciju vrtića za plaćanje obveza iz 2021. godine – iz sredstava kredita)

Iznos od 415.463,46 eura odnosi se na isplate proračunskim korisnicima :

- Dječjem vrtiću Oroslavje u iznosu od 353.375,70 eura od toga 209.280,80 eura za redovnu djelatnost , za otplatu kredita ( 3.216,82 eura za kamatu i 79.028,91 eura za glavnicu), te za opremanje vrtića 61.849,17 eura.

- Otvorenom učilištu Oroslavje u iznosu od 10.987,76 eura za redovnu djelatnost i

 - Gradskoj knjižnici Oroslavje u iznosu od 55.100,00 eura za redovnu djelatnost.

**372 – Ostale naknade građanima i kućanstvima iz proračuna –**u izvještajnom razdoblju realizirano je manje za 11,9% u odnosu na prošlu godinu, odnosi se: na troškove smještaja djece u privatnim vrtićima, na stipendije i školarine, na rashod za prijevoz učenika i studenata, na isplatu naknade za novorođenčad, troškove logopeda, pogrebne troškove.

**381 – Tekuće donacije –**Usporedbom sa 2022. godinom isplaćeno je više donacija za 12,7% . Isplate se odnose na donacije Sportskoj zajednici grada Oroslavja , Hrvatskom crvenom križu, Vatrogasnoj zajednici, Turističkoj zajednici grada Oroslavja, Župi Oroslavje te isplate donacija udrugama prema rezultatima javnog natječaja (u ukupnom iznosu) po programima javnih potreba u kulturi , sportu, poljoprivredi i dr.

**RASHODI ZA NABAVU NEFINACIJSKE IMOVINE 4**

**421 - Građevinski objekti** –realizirano je 366.275,88 eura u izvještajnom razdoblju, povećanje za 67% za isto razdoblje prošle godine. Odnosi se na troškove izgradnje nogostupa, troškove izrade projektne dokumentacije za izgradnju Reciklažnog dvorišta i za Područni dječji vrtić Mokrice, te za izgradnju Zgrade za šport i rekreaciju u Oroslavju, izgradnje Javne rasvjete i Dječjeg igrališta.

**422- Postrojenja i oprema** –utrošeno je 96.342,1 eura. U usporedbi sa 2022. godinom veliko povećanje za 130,8%. iz razloga što u protekloj godini nije bilo nabave značajnije opreme. U izvještajnom razdoblju izvršena je nabava opreme za nadzorne kamere, spremnike za odvojeno prikupljanje otpada, opreme za dječja igrališta, nabava klima uređaja i druge opreme za društvene domove, nabava baroknih klupa i štandova te strojeva i alata za potreba vlastitog pogona.

**426- Nematerijalna proizvedena dugotrajna imovina** –realizirano je 7.284,42 eura. U usporedbi sa 2022. godinom to je smanjenje za 49,4%. Odnosi se na troškove izrade prostornog plana, računalnih programa te

Izrada programa zaštite od divljači

**451 – Dodatna ulaganja na građevinskim objektima –**utrošeno je 41.222,27 eura. Odnosi se na dodatna ulaganja za javnu rasvjetu, asfaltiranje cesta te na troškove dodatnih ulaganja na Društvenim domovima.

**IZDACI ZA FINANCIJSKU IMOVINU I OTPLATU ZAJMOVA 5**

**544-** **Otplate glavnice primljenih zajmova** u iznosu od 21.172,21 eura odnosi se na otplate glavnice po financijskom leasingu za nabavu traktora i gospodarskog vozila

**II Obrazac „OBVEZE“**

Ostalo je nepodmireno 1.147.311,69 eura kako slijedi:

95.356,02 eura koje su **dospjele obveze** (15.705,33 – sporne obveze, a ostatak plaćen do 05.10.2023.),

a iznos od 1.051.952,67 eura odnosi se na **nedospjele obveze:**

*- redovno poslovanje u iznosu od 51.165,02* kojegrad uredno izvršava (plaća, troškovi javni rasvjete i druge materijalne troškove te za kapitalne troškove ),

*- međusobne obveze proračunskih korisnika u iznosu od 304,70 odnose se na obveze za stanove:*

*- po kreditima 1.000.787,65 eura:*

 - 43.479,99 eura -robni kredit za uređenje Društvenih domova (dospijeće 2027. godina),

 - 97.883,53 eura -beskamatni zajam iz državnog proračuna po osnovi povrata poreza po godišnjoj prijavi za 2022. godinu (dospijeće 31.12.2023.),

 - 32.177,72 eura financijski najam (leasing) za nabavu traktora i gospodarskog vozila ( dospijeće 2025. godina) te

 - 827.246,41 eura – dugoročni kredit odobren (2021. godine) za financiranje Projekata: izgradnja biciklističke staze, uređenje Doma kulture, izgradnja zgrade za sport i rekreaciju, rekonstrukciju Dječjeg vrtića, izgradnju cesta, nogostupa i parkirališta te dodatna ulaganja i asfaltiranje cesta u naseljima (dospijeće 2029. godine).

Bilješke sastavila:

Ivanka Tuđa

 **GRADONAČELNIK:**

 **Viktor Šimunić**